তারা (বৌদ্ধধর্ম)
তারা (, ; Tib. སྒྲོལ་མ, Drolma) বা আর্যতারা হলেন মহাযান বৌদ্ধধর্মের একজন নারী বোধিসত্ত্ব, যিনি বজ্রযান বৌদ্ধধর্মে একজন নারী বুদ্ধের মর্যাদা পান। তিব্বতি বৌদ্ধধর্মে তাঁকে জেতসুন দোলমা (তিব্বতি ভাষা:"rje btsun sgrol ma") বলা হয়। তিনি "নির্বাণ-জননী" হিসেবে পরিচিত। তারা কাজ ও কীর্তির গুণাবলির সাফল্যের প্রতিনিধি। জাপানে তিনি "তারা বোসাতসু" (多羅菩薩) নামে পরিচিত। চীনা বৌদ্ধধর্মে তিনি "দৌলাও পূসা" নামে (多羅菩薩) স্বল্প-পরিচিত।
বিট্‌ঠল মন্দির, পণ্ঢরপুর
পণ্ঢরপুরের শ্রীবিট্‌ঠল-রুক্মিণী মন্দির (মারাঠি: श्री विठ्ठल-रूक्मिणी मंदिर) হল বিট্‌ঠল উপাসনার প্রধান কেন্দ্র। বিট্‌ঠল বা বিঠোবাকে কৃষ্ণ বা বিষ্ণুর একটি রূপ মনে করা হয়। রুক্মিণী বা রাখুমাই হলেন তাঁর পত্নী। এটি ভারতের মহারাষ্ট্র রাজ্যের সর্বাধিক পরিদর্শিত মন্দির। প্রতি বছর আষাঢ়ী একাদশী ও কার্তিকী একাদশী উপলক্ষ্যে বারকরী সম্প্রদায়ের অনুগামীরা তাঁদের বাড়ি থেকে পণ্ঢরপুর মন্দিরের উদ্দেশ্যে তীর্থযাত্রা করেন। এই যাত্রাকে দিন্ডি বলা হয়। তাঁরা বিশ্বাস করেন, পণ্ঢরপুরের ধারে চন্দ্রভাগা নদীতে স্নান করলে সব রকম পাপ থেকে মুক্ত হওয়া যায়। সকল ভক্তই বিঠোবা বিগ্রহের পাদস্পর্শ করার অধিকারী। ২০১৪ সালের মে মাসে, এই মন্দিরই প্রথম নারী ও অনগ্রসর শ্রেণির মানুষদের পুরোহিত হওয়ার জন্য এই মন্দিরে আমন্ত্রণ জানায়।